

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 34/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 695/2018** | **ΠΕΡΙΛΗΨΗ ΘΕΜΑΤΟΣ** |
|  | **«Αδυναμία εκτέλεσης της παροχής υπηρεσιών μεταφοράς ανακυκλώσιμων υλικών στο ΚΔΑΥ Ιωαννίνων με ίδια μέσα για το έτος 2018**» |

Στην Άρτα σήμερα την δωδεκάτη (12η) του μηνός Δεκεμβρίου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 29734/7-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Κοσμάς Ηλίας 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Κιτσαντά Ευαγγελίτσα 9. Παπακίτσος Στέφανος 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Μιλτιάδους Γεώργιος 4. Στασινός Παύλος 5. Παπαμιχαήλ Κων/νος 6. Ντέμσια Αικατερίνη 7. Ζυγουβέλης Παναγιώτης | 1. Βλάρας Γρηγόριος 2. Παπαιωάννου Κωνσταντίνος 3. Μπαλάγκας Γεώργιος 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση παραβρέθηκε ο Πρόεδρος της Τοπικής Κοινότητας Καμπής, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο τακτικό θέμα με τίτλο «Λήψη απόφασης για διενέργεια δημοπρασίας εκμίσθωσης των καταστημάτων 9 και 13 που βρίσκονται στην πλατεία Αγ. Αναργύρων»

Ομόφωνα το Συμβούλιο αποφάσισε για τη συζήτηση 13 εκτάκτων θεμάτων.

Ο κ. Χαρακλιάς προσήλθε μετά την συζήτηση των εκτάκτων θεμάτων. Ο κ. Πατήλας αποχώρησε πρίν τη συζήτηση των εκτάκτων θεμάτων.

Η κα Κιτσαντά δήλωσε απούσα κατά τη συζήτηση των εκτάκτων θεμάτων και αποχώρησε από τη συνεδρίαση μετά τη συζήτηση του 7ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 8ο τακτικό θέμα της ημερήσιας διάταξης «Αδυναμία εκτέλεσης της παροχής υπηρεσιών μεταφοράς ανακυκλώσιμων υλικών στο ΚΔΑΥ Ιωαννίνων με ίδια μέσα για το έτος 2018» έδωσε το λόγο στον αρμόδιο αντιδήμαρχο κ. Λιλή ο οποίος παίρνοντας το λόγο έθεσε υπόψη του Συμβουλίου τα εξής:

**Έχοντας υπόψη:**

1. Το άρθρο 61, του Ν. 3979/2011: «Για την παροχή συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υλικών, καθαριότητας κοινόχρηστων χώρων και δημοτικών κτιρίων, ακολουθείται η διαδικασία για τη σύναψη δημοσίων συμβάσεων παροχής υπηρεσιών, που προβλέπεται στις διατάξεις του Π.Δ. 60/2007 (Α΄64), σε συνδυασμό με τις διατάξεις των άρθρων 209 και 273 του Κ.Δ.Κ. (Ν. 3463/2006). Με αιτιολογημένη απόφαση του Δημοτικού Συμβουλίου, η οποία λαμβάνεται με την απόλυτη πλειοψηφία του συνόλου των μελών, τεκμηριώνεται η αδυναμία εκτέλεσης συγκεκριμένων υπηρεσιών με ίδια μέσα του Δήμου και καθορίζονται, ιδίως, το αντικείμενο των παρεχόμενων υπηρεσιών, η διάρκεια και η περιοχή, εντός της οποίας αυτά παρέχονται».
2. Τη συνολική δαπάνη που έχει προϋπολογιστεί για το έτος 2018 που αφορά την μεταφορά των ανακυκλώσιμων από το Δήμο Αρταίων στο ΚΔΑΥ Αιτωλοακαρνανίας, στον KA 70-6414.003 και η οποία έχει κατανεμηθεί ως εξής: έτος 2018 ποσό 2.000,00 και έτος 2019 ποσό 22.792,56 ευρώ με Φ.Π.Α.
3. Ότι οι συγκεκριμένες εργασίες, οι οποίες αφορούν τη μεταφορά των ανακυκλώσιμων υλικών που αποκομίζονται καθημερινά με τα απορριμματοφόρα του Δήμου στην πόλη της Άρτας και στα δημοτικά διαμερίσματα, στο Κέντρο Διαλογής Ανακυκλώσιμων Υλικών Αιτωλοακαρνανίας, δεν μπορούν να πραγματοποιηθούν με τα μέσα που διαθέτει ο Δήμος. Για τη συγκεκριμένη εργασία απαιτούνται ειδικά οχήματα, (ένα (1) τουλάχιστον ειδικό όχημα τριών αξόνων με μηχανισμό φόρτωσης τύπου γάντζου - hooklift, πλήρως συμβατό για συνεργασία με press και open container και δύο (2) τουλάχιστον ειδικά οχήματα τύπου συρμού, αποτελούμενα από το ρυμουλκό τριών αξόνων με μηχανισμό φόρτωσης τύπου γάντζου - hooklift πλήρως συμβατό για συνεργασία με open container και ρυμουλκούμενο όχημα που φέρει κατάλληλα διαμορφωμένη κατασκευή φόρτο - εκφόρτωσης container), τα οποία ο Δήμος μας, σαφώς και δεν διαθέτει, ενώ δεν υπάρχει εναλλακτικός τρόπος μεταφοράς των υλικών αυτών με τα μέσα που διαθέτει ο Δήμος.
4. Το γεγονός ότι ο ανοικτός διαγωνισμός για την ανάδειξη αναδόχου, ο οποίος είχε τελική ημερομηνία υποβολής προσφορών στις 25 Οκτωβρίου του 2018, δεν έχει ολοκληρωθεί ώστε να έχουμε οριστικά αποτελέσματα. Οι ποσότητες όμως που μεταφέρονται από την υφιστάμενη σύμβαση, ολοκληρώνονται στα μέσα Δεκεμβρίου 2018.
5. Το γεγονός ότι πρόκειται για ανακυκλώσιμα απορρίμματα, τα οποία πρέπει καθημερινά να απομακρύνονται από τον χώρο μεταφόρτωσής τους. Έστω και μια μέρα να μην γίνει μεταφορά τους στους κατάλληλους χώρους διαλογής και επεξεργασίας τους, θα δημιουργήσει εστία ρύπανσης και επικινδυνότητας για τη δημόσια υγεία. Συγκεντρώνονται περίπου 9 τόνοι την ημέρα. Η συσσώρευσή τους θα κάνει δύσκολη την διαχείρισή τους και την ομαλή μετακίνησή τους στο ΚΔΑΥ Αιτωλοακαρνανίας. Επισημαίνεται ότι είμαστε σε περίοδο παραμονής Χριστουγέννων και επίκειται μεγάλη επισκεψιμότητα στην περιοχή μας. Έχει διαπιστωθεί από στοιχεία που διατηρεί η υπηρεσία μας, ότι την περίοδο των Χριστουγέννων έχουμε την μεγαλύτερη συγκέντρωση ανακυκλώσιμων υλικών σε όλη τη διάρκεια του έτους.

Για τους παραπάνω λόγους, εισηγούμαστε:

1. Την αδυναμία εκτέλεσης της παροχής υπηρεσίας μεταφορά ανακυκλώσιμων υλικών στο ΚΔΑΥ Αιτωλοακαρνανίας με ιδία μέσα του Δήμου Αρταίων
2. Την απευθείας ανάθεση παροχής υπηρεσιών μεταφορά ανακυκλώσιμων υλικών από το Δήμο Αρταίων στο ΚΔΑΥ Αιτωλοακαρνανίας, σύμφωνα με τον Κ.Α.: 70-6414.003 «Μεταφορά ανακυκλώσιμων υλικών στο ΚΔΑΥ Αιτωλοακαρνανίας» ποσού 24.792,56 € (με Φ.Π.Α), το οποίο έχει κατανεμηθεί ως εξής: έτος 2018 ποσό 2.000,00 και έτος 2019 ποσό 22.792,56 € με Φ.Π.Α.

Τρόπος ανάθεσης: Απευθείας ανάθεση .

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3852/10, N.3463/06 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την αδυναμία εκτέλεσης της παροχής υπηρεσίας μεταφοράς ανακυκλώσιμων υλικών στο

ΚΔΑΥ Αιτωλοακαρνανίας με ιδία μέσα του Δήμου Αρταίων

B.- Την απευθείας ανάθεση παροχής υπηρεσιών μεταφοράς ανακυκλώσιμων υλικών από το Δήμο Αρταίων στο ΚΔΑΥ Αιτωλοακαρνανίας, σύμφωνα με τον Κ.Α.: 70-6414.003 «Μεταφορά ανακυκλώσιμων υλικών στο ΚΔΑΥ Αιτωλοακαρνανίας », ποσού 24.792,56 € (με Φ.Π.Α), το οποίο έχει κατανεμηθεί ως εξής: έτος 2018 ποσό 2.000,00 και έτος 2019 ποσό 22.792,56 € με Φ.Π.Α.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 695/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*