

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 34/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 680/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω3Ε9ΩΨΑ-ΡΥ6 | **«Έγκριση μελέτης του έργου " Βελτίωση πρόσβασης –σήμανσης στα Ιαματικά Λουτρά Χανόπουλου»** |

Στην Άρτα σήμερα την δωδεκάτη (12η) του μηνός Δεκεμβρίου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 29734/7-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Κοσμάς Ηλίας 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Κιτσαντά Ευαγγελίτσα 9. Παπακίτσος Στέφανος 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Μιλτιάδους Γεώργιος 4. Στασινός Παύλος 5. Παπαμιχαήλ Κων/νος 6. Ντέμσια Αικατερίνη 7. Ζυγουβέλης Παναγιώτης | 1. Βλάρας Γρηγόριος 2. Παπαιωάννου Κωνσταντίνος 3. Μπαλάγκας Γεώργιος 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση παραβρέθηκε ο Πρόεδρος της Τοπικής Κοινότητας Καμπής, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο τακτικό θέμα με τίτλο «Λήψη απόφασης για διενέργεια δημοπρασίας εκμίσθωσης των καταστημάτων 9 και 13 που βρίσκονται στην πλατεία Αγ. Αναργύρων»

Ομόφωνα το Συμβούλιο αποφάσισε για τη συζήτηση 13 εκτάκτων θεμάτων.

Ο κ. Χαρακλιάς προσήλθε μετά την συζήτηση των εκτάκτων θεμάτων. Ο κ. Πατήλας αποχώρησε πρίν τη συζήτηση των εκτάκτων θεμάτων.

Η κα Κιτσαντά δήλωσε απούσα κατά τη συζήτηση των εκτάκτων θεμάτων και αποχώρησε από τη συνεδρίαση μετά τη συζήτηση του 7ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 5ο έκτακτο  θέμα της ημερήσιας διάταξης: «**Έγκριση μελέτης του έργου " Βελτίωση πρόσβασης –σήμανσης στα Ιαματικά Λουτρά Χανόπουλου "»** έδωσε το λόγο στον αρμόδιο αντιδήμαρχο κ. Ζέρβα ο οποίος έθεσε υπόψη του Συμβουλίου την μελέτη του ανωτέρω έργου, στην  τεχνική έκθεση της οποίας αναφέρεται:

Η παρούσα μελέτη αφορά την σύνδεση των Ιαματικών Λουτρών Χανόπουλου με το κέντρο του οικισμού , μέσω ενός πεζοδρομίου, ικανού πλάτους για την καλύτερη εξυπηρέτηση των επισκεπτών των λουτρών.

Το Χανόπουλο Άρτας είναι ένας γραμμικός οικισμός που οριζόντια τον διασχίζει η επαρχιακή οδός Άρτας–Χανόπουλου. Τα Ιαματικά Λουτρά είναι στην αρχή του οικισμού και σε απόσταση 435μ από το κέντρο του, το οποίο οριοθετείται με την πλατεία από τη μία πλευρά του δρόμου και την εκκλησία του χωριού από την άλλη.

Από την πλευρά της πλατείας υπάρχει πεζοδρόμιο, αλλά από την πλευρά της εκκλησίας και μέχρι τα Ιαματικά Λουτρά δεν υπάρχει πεζοδρόμιο και οι επισκέπτες αναγκάζονται να περπατούν στα όρια της επαρχιακής οδού χωρίς φωτισμό και με κίνδυνο ατυχήματος από τα διερχόμενα αυτοκίνητα.

Για τους λόγους αυτούς με την προτεινόμενη μελέτη προβλέπουμε την κατασκευή πεζοδρομίου από τα Ιαματικά Λουτρά και για μήκος 435μ μέχρι το κέντρο του οικισμού, πλάτους 1,65μ, με τον απαιτούμενο φωτισμό, ρείθρο, δίκτυο αποστράγγισης ομβρίων της επαρχιακής οδού και του πεζοδρομίου καθώς επίσης διαδρομή ΑΜΕΑ(δίοδο διέλευσης τυφλών) και σήμανση τόσο για τα Ιαματικά Λουτρά όσο και για τον οικισμό.

Το κόστος ανέρχεται στο ποσό των 167.540,32 χωρίς ΦΠΑ και σε 207.750,00 με ΦΠΑ και θα καλυφθεί από χρηματοδοτικά προγράμματα της Ευρωπαϊκής Ένωσης.

 Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την έγκριση μελέτης του έργου «**Βελτίωση πρόσβασης –σήμανσης στα Ιαματικά Λουτρά Χανόπουλου»** η οποία συντάχθηκε από την ΤΥΔ και ο   προϋπολογισμός ανέρχεται στο ποσό των 167.540,32 χωρίς ΦΠΑ και σε 207.750,00 με ΦΠΑ και θα καλυφθεί από χρηματοδοτικά προγράμματα της Ευρωπαϊκής Ένωσης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 680/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*