

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 34/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 685/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω9ΛΦΩΨΑ-321 | **«Επί αιτήσεως του Θεοδώρου Βέτσικα η οποία αφορά παράταση του χρόνου παράδοσης της προμήθειας υλικού συντήρησης αγροτικών δρόμων ΔΕ Αμβρακικού**» |

Στην Άρτα σήμερα την δωδεκάτη (12η) του μηνός Δεκεμβρίου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 29734/7-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Κοσμάς Ηλίας 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Κιτσαντά Ευαγγελίτσα 9. Παπακίτσος Στέφανος 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Μιλτιάδους Γεώργιος 4. Στασινός Παύλος 5. Παπαμιχαήλ Κων/νος 6. Ντέμσια Αικατερίνη 7. Ζυγουβέλης Παναγιώτης | 1. Βλάρας Γρηγόριος 2. Παπαιωάννου Κωνσταντίνος 3. Μπαλάγκας Γεώργιος 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση παραβρέθηκε ο Πρόεδρος της Τοπικής Κοινότητας Καμπής, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο τακτικό θέμα με τίτλο «Λήψη απόφασης για διενέργεια δημοπρασίας εκμίσθωσης των καταστημάτων 9 και 13 που βρίσκονται στην πλατεία Αγ. Αναργύρων. Ομόφωνα το Συμβούλιο αποφάσισε για τη συζήτηση 13 εκτάκτων θεμάτων. Ο κ. Χαρακλιάς προσήλθε μετά την συζήτηση των εκτάκτων θεμάτων. Ο κ. Πατήλας αποχώρησε πρίν τη συζήτηση των εκτάκτων θεμάτων. Η κα Κιτσαντά δήλωσε απούσα κατά τη συζήτηση των εκτάκτων θεμάτων και αποχώρησε από τη συνεδρίαση μετά τη συζήτηση του 7ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 10ο τακτικό  θέμα της ημερήσιας διάταξης « **Επί αιτήσεως του Θεοδώρου Βέτσικα η οποία αφορά παράταση του χρόνου παράδοσης της προμήθειας υλικού συντήρησης αγροτικών δρόμων ΔΕ Αμβρακικού»** έδωσε το λόγο στον αρμόδιο αντιδήμαρχο κ. Ζέρβα ο οποίος έθεσε υπόψη του συμβουλίου την 30040/11-12-2018 αίτηση παράτασης προθεσμίας της εταιρείας ΥΙΟΙ ΒΕΤΣΙΚΑ ΟΕ για την προμήθεια υλικού συντήρησης αγροτικών δρόμων ΔΕ Αμβρακικού, με την οποία ζητά παράταση περαίωσης του έργου έως 28-2-2019.

Στη συνέχεια αναγνώστηκε η σχετική γνωμοδότηση της επιτροπής παρακολούθησης και παραλαβής προμήθειας υλικού συντήρησης αγροτικών δρόμων του Δήμου Αρταίων στην οποία αναφέρονται τα εξής:

Σήμερα στις 12-12-2018 ημέρα Τετάρτη συνεδρίασε η Επιτροπή παρακολούθησης και παραλαβής προμήθειας υλικού συντήρησης αγροτικών δρόμων του Δήμου Αρταίων που συγκροτήθηκε με την υπ’αριθμ.51/2018 Απόφαση του Δημοτικού Συμβουλίου, για να γνωμοδοτήσει σχετικά με την υπ΄ αριθμ.30040/11-12-2018 αίτηση παράτασης προθεσμίας της εταιρείας ΥΙΟΙ ΒΕΤΣΙΚΑ ΟΕ για την προμήθεια υλικού συντήρησης αγροτικών δρόμων ΔΕ Αμβρακικού (υπ’ αριθμ. 24833/17-10-2018 σύμβαση που υπογράφηκε μεταξύ της εταιρείας και του Δημάρχου Αρταίων).

Την Επιτροπή αποτελούν οι:

1) Θεοδωρής Νικόλαος

2) Μπαρκονίκος Πέτρος

3) Μάζης Νικόλαος

Η Επιτροπή **λ**αμβάνοντας υπ’ όψη:

1. το άρθρο 221, παρ.3 &11( β) του Ν.4412/2016 περί αρμοδιοτήτων της Επιτροπής
2. το άρθρο 206 του Ν.4412/2016
3. υπ’ αριθμ2483317-10-2018 σύμβαση που υπογράφηκε μεταξύ της εταιρείας και του Δημάρχου Αρταίων για την ανωτέρω προμήθεια με συμβατικό χρόνο παράδοσης την 31-12-2018
4. τηνυπ’αριθμ.30040/11-12-2018 αίτηση του αναδόχου για την παράταση ισχύος του χρόνου παράδοσης της προμήθειας έως και τις 28-2-2019

***Γνωμοδοτεί ότι:***

Α) Μπορεί να παραταθεί ο συμβατικός χρόνος παράδοσης της προμήθειας έως και τις 28-2-2019 διότι:

1. η ανάγκη τροποποίησης προέκυψε λόγω περιστάσεων που δεν ήταν δυνατό να προβλεφθούν από μια επιμελή αναθέτουσα αρχή. (άρθρο 132 παρ.γ του Ν.4412/2016).

Υπήρχαν ισχυρές βροχοπτώσεις σε αρκετό διάστημα της σύμβασης που δεν επέτρεψε την παράδοση όλης της ποσότητας. Δεν είναι δυνατή η ρίψη υλικού συντήρησης αγροτικών δρόμων (χαλικιού) σε υγρό περιβάλλον αρκετό χρόνο μετά από τη βροχόπτωση έως το έδαφος να γίνει πάλι στεγνό και όμοια καθυστερεί και η διαδικασία επίστρωσης του με μηχάνημα έργου.

1. Η τροποποίηση δε μεταβάλλει τη συνολική φύση της σύμβασης.

Δεν υπάρχει τροποποίηση ούτε του φυσικού αντικειμένου της προμήθειας, ούτε του κόστους.

1. Το χρονικό διάστημα της παράτασης είναι μικρότερο από τον αρχικό συμβατικό χρόνο παράδοσης.

Β) Δεν επιβάλλεται να επιβληθούν κυρώσεις στον ανάδοχο διότι, όπως αναλυτικά αναφέρθηκε και στην περίπτωση Α.1 σοβαροί λόγοι καθιστούν αντικειμενικώς αδύνατη την εμπρόθεσμη παράδοση της προμήθειας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Αποδέχεται το αίτημα της εταιρείας ΥΙΟΙ ΒΕΤΣΙΚΑ ΟΕ για την προμήθεια υλικού συντήρησης αγροτικών δρόμων ΔΕ Αμβρακικού και εγκρίνει την παράταση ισχύος του χρόνου παράδοσης της προμήθειας έως και τις 28-2-2019 , σύμφωνα με την εισήγηση της της επιτροπής παρακολούθησης και παραλαβής προμήθειας υλικού συντήρησης αγροτικών δρόμων του Δήμου Αρταίων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.685/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*