

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 34/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 686/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΣΛΤΩΨΑ-ΧΜ6 | **«Περιοδική πεζοδρόμηση δημοτικής οδού**» |

Στην Άρτα σήμερα την δωδεκάτη (12η) του μηνός Δεκεμβρίου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 29734/7-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Κοσμάς Ηλίας 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Κιτσαντά Ευαγγελίτσα 9. Παπακίτσος Στέφανος 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Μιλτιάδους Γεώργιος 4. Στασινός Παύλος 5. Παπαμιχαήλ Κων/νος 6. Ντέμσια Αικατερίνη 7. Ζυγουβέλης Παναγιώτης | 1. Βλάρας Γρηγόριος 2. Παπαιωάννου Κωνσταντίνος 3. Μπαλάγκας Γεώργιος 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση παραβρέθηκε ο Πρόεδρος της Τοπικής Κοινότητας Καμπής, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο τακτικό θέμα με τίτλο «Λήψη απόφασης για διενέργεια δημοπρασίας εκμίσθωσης των καταστημάτων 9 και 13 που βρίσκονται στην πλατεία Αγ. Αναργύρων. Ομόφωνα το Συμβούλιο αποφάσισε για τη συζήτηση 13 εκτάκτων θεμάτων. Ο κ. Χαρακλιάς προσήλθε μετά την συζήτηση των εκτάκτων θεμάτων. Ο κ. Πατήλας αποχώρησε πρίν τη συζήτηση των εκτάκτων θεμάτων. Η κα Κιτσαντά δήλωσε απούσα κατά τη συζήτηση των εκτάκτων θεμάτων και αποχώρησε από τη συνεδρίαση μετά τη συζήτηση του 7ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 11ο τακτικό  θέμα της ημερήσιας διάταξης «**Περιοδική πεζοδρόμηση δημοτικής οδού»** έδωσε το λόγο στον αρμόδιο αντιδήμαρχο κ. Ζέρβα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με τις διατάξεις του κώδικα Οδικής Κυκλοφορίας, Ν. 2696/1999, όπως τροποποιήθηκε και ισχύει με το άρθρο 48 του Ν. 4313/2014 (ΦΕΚ 261 Α΄/17-12-2014), προκειμένου να ορισθεί περιοδική πεζοδρόμηση ή αποκλεισμός τμήματος δημοτικής οδού από την κυκλοφορία οχημάτων για ορισμένες ώρες την ημέρα ή για προκαθορισμένο χρονικό διάστημα, θα πρέπει να εκπονηθεί κυκλοφοριακή μελέτη από την Τεχνική Υπηρεσία.

Η ρύθμιση αυτή απαιτεί σοβαρή αναγκαιότητα και ειδικές συνθήκες. Συγκεκριμένα, μετά και από διαμαρτυρίες συνδημοτών μας, διαπιστώσαμε ότι η οδός Πεύκης, στην συμβολή της με την οδό Γ. Γεννηματά, δέχεται μεγάλο κυκλοφοριακό φόρτο πεζών από μαθητές και σπουδαστές τόσο του 8ου Νηπιαγωγείου και 6ου Δημοτικού Σχολείου όσο και των Τεχνικών Σχολών, κατά τις ώρες προσέλευσης **7:30π.μ. – 8:30π.μ**. και τις ώρες αποχώρησης **13:00μ.μ – 14:00μ.μ..**

**Προτείνουμε** λοιπόν να ψηφιστεί από το Δημοτικό Συμβούλιο , η αναγκαιότητα αυτών των ρυθμίσεων κατά την διάρκεια κάθε Σχολικής περιόδου , ώστε να εξασφαλιστεί η σωματική ακεραιότητα μαθητών και σπουδαστών και να μηδενιστεί ο κίνδυνος ατυχήματος. Στην συνέχεια η υπηρεσία μας θα προβεί στην σύνταξη απαραίτητης μελέτη για την κυκλοφοριακή ρύθμιση της οδού.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- **Την**  αναγκαιότητα των ρυθμίσεων - περιοδική πεζοδρόμηση ή αποκλεισμός τμήματος δημοτικής οδού από την κυκλοφορία οχημάτων για ορισμένες ώρες την ημέρα ή για προκαθορισμένο χρονικό διάστημα - κατά την διάρκεια κάθε Σχολικής περιόδου , ώστε να εξασφαλιστεί η σωματική ακεραιότητα μαθητών και σπουδαστών και να μηδενιστεί ο κίνδυνος ατυχήματος στην οδό Πεύκης, στην συμβολή της με την οδό Γ. Γεννηματά, η οποία δέχεται μεγάλο κυκλοφοριακό φόρτο πεζών από μαθητές και σπουδαστές τόσο του 8ου Νηπιαγωγείου και 6ου Δημοτικού Σχολείου όσο και των Τεχνικών Σχολών, κατά τις ώρες προσέλευσης **7:30π.μ. – 8:30π.μ**. και τις ώρες αποχώρησης **13:00μ.μ – 14:00μ.μ..**

Β.- Την εκπόνηση κυκλοφοριακής μελέτης από την Τεχνική Υπηρεσία.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.686/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*