

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 34/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 682/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΒΠΔΩΨΑ-Σ10 | **«Έγκριση μελέτης του έργου "Έργα αποκατάστασης ζημιών στο Δήμο που προκλήθηκαν από τις θεομηνίες Φεβρουαρίου 2018"»** |

Στην Άρτα σήμερα την δωδεκάτη (12η) του μηνός Δεκεμβρίου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 29734/7-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Κοσμάς Ηλίας 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Κιτσαντά Ευαγγελίτσα 9. Παπακίτσος Στέφανος 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Μιλτιάδους Γεώργιος 4. Στασινός Παύλος 5. Παπαμιχαήλ Κων/νος 6. Ντέμσια Αικατερίνη 7. Ζυγουβέλης Παναγιώτης | 1. Βλάρας Γρηγόριος 2. Παπαιωάννου Κωνσταντίνος 3. Μπαλάγκας Γεώργιος 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση παραβρέθηκε ο Πρόεδρος της Τοπικής Κοινότητας Καμπής, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο τακτικό θέμα με τίτλο «Λήψη απόφασης για διενέργεια δημοπρασίας εκμίσθωσης των καταστημάτων 9 και 13 που βρίσκονται στην πλατεία Αγ. Αναργύρων»

Ομόφωνα το Συμβούλιο αποφάσισε για τη συζήτηση 13 εκτάκτων θεμάτων.

Ο κ. Χαρακλιάς προσήλθε μετά την συζήτηση των εκτάκτων θεμάτων. Ο κ. Πατήλας αποχώρησε πρίν τη συζήτηση των εκτάκτων θεμάτων.

Η κα Κιτσαντά δήλωσε απούσα κατά τη συζήτηση των εκτάκτων θεμάτων και αποχώρησε από τη συνεδρίαση μετά τη συζήτηση του 7ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 7ο έκτακτο  θέμα της ημερήσιας διάταξης: «**Έγκριση μελέτης του έργου "Έργα αποκατάστασης ζημιών στο Δήμο που προκλήθηκαν από τις θεομηνίες Φεβρουαρίου 2018"»** έδωσε το λόγο στον αρμόδιο αντιδήμαρχο κ. Ζέρβα ο οποίος έθεσε υπόψη του Συμβουλίου την μελέτη του ανωτέρω έργου, στην  τεχνική έκθεση της οποίας αναφέρεται:

Η παρούσα μελέτη αφορά τις εργασίες αποκατάστασης ζημιών που προκλήθηκαν από τις θεομηνίες του μήνα Φεβρουάριο του έτους 2018 καθώς και εργασίες πρόληψεις νέων. Το έργο κρίνεται απαραίτητο για λόγους λειτουργικότητας και ασφάλειας του οδικού δικτύου. Στα πλαίσια του έργου θα γίνουν οι παρακάτω παρεμβάσεις:

Τ.Κ. Σκούπας

* Αποκατάσταση βατότητας δρόμου με κατασκευή τσιμεντόστρωσης στη θέση «Καπνά»
* Διευθέτηση όμβριων υδάτων στον δημοτικό δρόμο πλησίον ιδιοκτησίας Νάστου Βασίλειου.

Τ.Κ. Ροδαυγής

* Αποκατάσταση βατότητας δρόμου με κατασκευή τσιμεντόστρωσης στο δημοτικό δρόμο προς Άμμο
* Αποκατάσταση βατότητας δρόμου πλησίον ιδιοκτησίας Φούκα Περικλή

Τ.Κ. Πιστιανών

* Ανακατασκευή τσιμεντόστρωσης στη θέση «Κέδρος»
* Αποκατάσταση σωληνωτού στη θέση «Τζούμα»
* Αποκατάσταση βατότητας οδού με τσιμεντόστρωση στη θέση «Πρεντζέικα»
* Αποκατάσταση βατότητας οδού με τσιμεντόστρωση στη θέση «Ίστακος»
* Άρση καταπτώσεων

Τ.Κ.Αμμοτόπου

* Διευθέτηση όμβριων υδάτων στον οικισμό Αμπέλια
* Αποκατάσταση τσιμεντόστρωσης στο δρόμο προς Ι.Ν. Αγίων Αναργύρων

Τ.Κ. Καμπής

* Διάνοιξη αύλακα παραπλεύρως του παράδρομου της Ιονίας Οδού

Τ.Κ. Κορφοβουνίου

* Διευθέτηση όμβριων υδάτων και κατασκευή τσιμεντόστρωσης πλησίον ιδιοκτησίας Μήτσιου Γρηγόριου στον Έλατο Κορφοβουνίου
* Ανακατασκευή κιβωτοειδούς οχετού στον Έλατο
* Αποκατάσταση βατότητας δρόμου πλησίον ιδιοκτησίας Χαντζηγιάννη Λεωνίδα
* Αποκατάσταση βατότητας οδού με τσιμεντόστρωση στη θέση «Διάκου»
* Καθαρισμοί ρεμάτων από φερτά υλικά

Τ.Κ. Γραμμενίτσα

* Επένδυση αύλακα έμπροσθεν ιδιοκτησίας Κατσαούνου Ευτυχίας
* Καθαρισμοί ρεμάτων από φερτά υλικά

Τ.Κ. Γριμπόβου

* Ανακατασκευή πτερυγότοιχου κιβωτοειδούς οχετού στο Χανόπουλο
* Ανακατασκευή κιβωτοειδούς οχετού στη θέση «Βρυσούλες»

Τ.Κ. Λιμίνης

* Ανακατασκευή σωληνωτού οχετού

Δ.Ε. Αρταίων

* Επένδυση αύλακα και αποκατάσταση βατότητας δημοτικού δρόμου στο Τοπ-Αλτι

**ΕΡΓΑΣΙΕΣ**:

Οι εργασίες πού προβλέπεται να γίνουν είναι:

- Χωματουργικά, καθαιρέσεις, αποκαταστάσεις

- Τεχνικά έργα: Κατασκευή τοιχίων, τσιμεντοστρώσεων, τεχνικών

**ΔΑΠΑΝΗ**:

Το σύνολο της δαπάνης ανέρχεται στο ποσό των 286.500,00 € μαζί με το ΦΠΑ και θα καλυφθεί από ΣΑΕΠ530 τα 100.000,00€ & Δημοτικούς Πόρους τα 186.500,00€, με Κ.Α. 64-7323.008. Η υπάρχουσα πίστωση για το 2018, ανέρχεται στο ποσό των 100.000,00 €.

 Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την έγκριση μελέτης του έργου «**Έργα αποκατάστασης ζημιών στο Δήμο που προκλήθηκαν από τις θεομηνίες Φεβρουαρίου 2018»** η οποία συντάχθηκε από την ΤΥΔ και ο   προϋπολογισμός ανέρχεται στο ποσό των 286.500,00 € μαζί με το ΦΠΑ και θα καλυφθεί από ΣΑΕΠ530 τα 100.000,00€ & Δημοτικούς Πόρους τα 186.500,00€, με Κ.Α. 64-7323.008. Η υπάρχουσα πίστωση για το 2018, ανέρχεται στο ποσό των 100.000,00 €.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 682/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*