

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 34/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 689/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΗΕ8ΩΨΑ-ΠΗ4** | **«Τροποποίηση της αριθμ.527/2018 Απόφασης του Δημοτικού Συμβουλίου**» |

Στην Άρτα σήμερα την δωδεκάτη (12η) του μηνός Δεκεμβρίου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 29734/7-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Κοσμάς Ηλίας 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Κιτσαντά Ευαγγελίτσα 9. Παπακίτσος Στέφανος 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Μιλτιάδους Γεώργιος 4. Στασινός Παύλος 5. Παπαμιχαήλ Κων/νος 6. Ντέμσια Αικατερίνη 7. Ζυγουβέλης Παναγιώτης | 1. Βλάρας Γρηγόριος 2. Παπαιωάννου Κωνσταντίνος 3. Μπαλάγκας Γεώργιος 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση παραβρέθηκε ο Πρόεδρος της Τοπικής Κοινότητας Καμπής, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο τακτικό θέμα με τίτλο «Λήψη απόφασης για διενέργεια δημοπρασίας εκμίσθωσης των καταστημάτων 9 και 13 που βρίσκονται στην πλατεία Αγ. Αναργύρων»

Ομόφωνα το Συμβούλιο αποφάσισε για τη συζήτηση 13 εκτάκτων θεμάτων.

Ο κ. Χαρακλιάς προσήλθε μετά την συζήτηση των εκτάκτων θεμάτων. Ο κ. Πατήλας αποχώρησε πρίν τη συζήτηση των εκτάκτων θεμάτων.

Η κα Κιτσαντά δήλωσε απούσα κατά τη συζήτηση των εκτάκτων θεμάτων και αποχώρησε από τη συνεδρίαση μετά τη συζήτηση του 7ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης «Τροποποίηση της αριθμ.527/2018 Απόφασης του Δημοτικού Συμβουλίου» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Λαμβάνοντας υπόψη:

1. Το Β.Δ. «Περί κωδικοποιήσεως εις ενιαίο κείμενο νόμου των ισχυουσών διατάξεων περί των προσόδων των Δήμων και Κοινοτήτων» όπως τροποποιήθηκε και συμπληρώθηκε με τον Ν.1080/1980 «Περί τροποποιήσεως και συμπληρώσεως διατάξεων τινών της περί των προσόδων των οργανισμών τοπικής αυτοδιοικήσεως νομοθεσίας και άλλων τινών συναφών διατάξεων» (ΦΕΚ 246/22-10-1980), σύμφωνα με τον οποίο […«β. Ειδικά σε περιπτώσεις κατάληψης πεζοδρομίου ή οδού από αυτούς που εκτελούν οποιασδήποτε φύσεως τεχνικοοικοδομικές εργασίες, το τέλος ορίζεται **μηνιαίο** κατά ζώνες με απόφαση του συμβουλίου και κατά τετραγωνικό μέτρο…],

εισηγούμαστε την τροποποίηση της αριθμ.527/2018 Α.Δ.Σ. ‘καθορισμός τελών και δικαιωμάτων έτους 2019’ ως προς την παράγραφο 3 περίπτωση 1, καθορίζοντας την τιμή για εναπόθεση οικοδομικών υλικών, κάδων κ.λ.π. στο ποσό των 30,00€ **μηνιαίως.**

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3852/10, N.3463/06 την εισήγηση και γενομένης ψηφοφορίας κατά την οποία η κα Κιτσαντά και οι κ.κ. Παπακίτσος και Ξυλογιάννης ψήφισαν κατά

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

1. Την τροποποίηση της αριθμ.527/2018 Α.Δ.Σ. ‘καθορισμός τελών και δικαιωμάτων έτους 2019’ ως προς την παράγραφο 3 περίπτωση 1, καθορίζοντας την τιμή για εναπόθεση οικοδομικών υλικών, κάδων κ.λ.π. στο ποσό των 30,00€ **μηνιαίως.**

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 689/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*