

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 34/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 696/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΠΦΡΩΨΑ-Γ4Ζ** | **«Γνωμοδότηση για έγκριση εισόδου – εξόδου υπεραγοράς τροφίμων**» |

Στην Άρτα σήμερα την δωδεκάτη (12η) του μηνός Δεκεμβρίου του έτους 2018 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 29734/7-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Κοσμάς Ηλίας 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κατσαντούλα Αναστασία 8. Κιτσαντά Ευαγγελίτσα 9. Παπακίτσος Στέφανος 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Μιλτιάδους Γεώργιος 4. Στασινός Παύλος 5. Παπαμιχαήλ Κων/νος 6. Ντέμσια Αικατερίνη 7. Ζυγουβέλης Παναγιώτης | 1. Βλάρας Γρηγόριος 2. Παπαιωάννου Κωνσταντίνος 3. Μπαλάγκας Γεώργιος 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση παραβρέθηκε ο Πρόεδρος της Τοπικής Κοινότητας Καμπής, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 4ο τακτικό θέμα με τίτλο «Λήψη απόφασης για διενέργεια δημοπρασίας εκμίσθωσης των καταστημάτων 9 και 13 που βρίσκονται στην πλατεία Αγ. Αναργύρων»

Ομόφωνα το Συμβούλιο αποφάσισε για τη συζήτηση 13 εκτάκτων θεμάτων.

Ο κ. Χαρακλιάς προσήλθε μετά την συζήτηση των εκτάκτων θεμάτων. Ο κ. Πατήλας αποχώρησε πρίν τη συζήτηση των εκτάκτων θεμάτων.

Η κα Κιτσαντά δήλωσε απούσα κατά τη συζήτηση των εκτάκτων θεμάτων και αποχώρησε από τη συνεδρίαση μετά τη συζήτηση του 7ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 9ο τακτικό θέμα της ημερήσιας διάταξης «Γνωμοδότηση για έγκριση εισόδου – εξόδου υπεραγοράς τροφίμων» έδωσε το λόγο στον αρμόδιο αντιδήμαρχο κ. Ζέρβα ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπ’όψιν:

1. Το Π.Δ. 1224/1981 (ΦΕΚ 150/Α’/70) **«Περί όρων και προϋποθέσεων ιδρύσεως και λειτουργίας πρατηρίων υγρών καυσίμων κειμένων εντός εγκεκριμένων σχεδίων πόλεων ή κωμών ή εγκεκριμένων οικισμών ή εν γένει κατοικημένων περιοχών»**, όπως τροποποιήθηκε και ισχύει σήμερα, με το Π.Δ. 118/06 (ΦΕΚ119/Α/2006).
2. Την υπ’ αρ. ΔΜΕΟ/ε/0/1308/15-12-95 (ΦΕΚ30/Β/1996) Απόφαση του Υπ. ΠΕ.ΧΩ.Δ.Ε. «Κατάταξη Εθνικών Οδών Περιφερειών Αττικής, Στερεάς Ελλάδας, Θεσσαλίας, Ηπείρου, Μακεδονίας και Θράκης σε Βασικό (Πρωτεύον), Δευτερεύον και Τριτεύον Εθνικό Δίκτυο», όπως τροποποιήθηκε και συμπληρώθηκε με την Απόφαση υπ΄αρ. ΔΜΕΟ/ε/0/575/10-5-2000(ΦΕΚ324/Δ/07.06.2000).
3. Την υπ’ αρ. 4350/2-11-2007 (ΦΕΚ2227/Β/2007) Απόφαση του Γ.Γ.Π.Η «Καθορισμός των οδών της Περιφέρειας Ηπείρου των οποίων η συντήρηση ανήκει στις Ν.Α. Ιωαννίνων-Άρτας-Πρέβεζας-Θεσπρωτίας».
4. Τις διατάξεις του Ν.3852/7-6-2010(ΦΕΚ87Α/7-6-2010) «Νέα Αρχιτεκτονική της Αυτοδιοίκησης και της Αποκεντρωµένης ∆ιοίκησης- Πρόγραµµα Καλλικράτης».
5. Η αρίθμ.3638/2015 απόφαση ΣτΕ.
6. Την υπεύθυνη δήλωση του Μηχανολόγου Μηχ/κού Σαμαρά Δημήτριου για την ανάληψη της επίβλεψης κατασκευής της εισόδου-εξόδου οχημάτων της εγκατάστασης υπεραγοράς τροφίμων.
7. Τα αρίθμ.32556/21-9-2018 & 32557/21-9-2018 προσύμφωνα αγοραπωλησίας ενώπιον του συμβολαιογράφου Θεσσαλονίκης Εμμανουήλ Σαραγιώτη.
8. Τη μελέτη «Νέα συνδετήρια οδό μεταξύ των επαρχιακών οδών Άρτας Κωστακιών και Άρτας Νεοψωρίου (παράκαμψη ιστορικής γέφυρας Αράχθου)».

**ΓΝΩΜΟΔΟΤΟΥΜΕ**

1. Θετικά για τη δημιουργία εισόδου-εξόδου οχημάτων επί δημοτικής οδού σε οικόπεδο ιδιοκτησίας της ΛΙΝΤΛ ΕΛΛΑΣ & ΣΙΑ ΟΕ που βρίσκεται επί της επαρχιακής οδού Άρτας-Σαλαώρας στη Δ.Ε Άρτας του Δ.Αρταίων, για την έκδοση άδειας λειτουργίας εγκατάστασης υπεραγοράς τροφίμων, όπως φαίνεται στο συνημμένο Τοπογραφικό διάγραμμα και Τεχνική Έκθεση, που αποτελεί αναπόσπαστο μέρος της παρούσας.
2. Η έγκριση της εισόδου-εξόδου ισχύει για μια τριετία, σε περίπτωση που παρέλθει η τριετία και δεν λειτουργήσει η εγκατάσταση απαιτείται νέα αίτηση για παράταση ισχύος. Σε περίπτωση μετατροπής του είδους της εγκατάστασης ή επέκτασης αυτής ή προσθήκης νέων εγκαταστάσεων, απαιτείται νέα αίτηση για βεβαίωση ισχύος της εγκεκριμένης εισόδου-εξόδου ή νέα έγκριση σε περίπτωση που έχουν αλλάξει οι κυκλοφοριακές συνθήκες της οδού, (παρ.1,αρθ.21 του Π.Δ 118/2006 ως σήμερα ισχύει).
3. Σε περίπτωση κατασκευής εργασιών βελτίωσης ή διαπλατύνσεως της δημοτικής οδού στην περιοχή της εν λόγω σύνδεσης, ο ιδιοκτήτης υποχρεούται αναντίρρητα με δαπάνη του, να προσαρμόσει την κυκλοφοριακή σύνδεση στη νέα κατάσταση, σύμφωνα με τις υποδείξεις της αρμόδιας για την οδό Υπηρεσίας (παρ.3,αρθ.20 του Π.Δ 118/2006 ως σήμερα ισχύει).
4. Η έγκριση αυτή δεν αποτελεί Άδεια Ίδρυσης ή Άδεια Λειτουργίας.
5. Η Υπηρεσία η οποία θα εκδώσει στο µέλλον την άδεια λειτουργίας της υπό ίδρυση εγκατάστασης, θα πρέπει σαν απαραίτητο δικαιολογητικό να συμπεριλάβει την απαιτούμενη βεβαίωση της Υπηρεσίας µας για την καλή κατασκευή της εισόδου – εξόδου οχημάτων.(παρ.2 του άρθρου 21 του Π.∆. 118/06).
6. Εφόσον η εγκατάσταση θα εργάζεται και τις νυχτερινές ώρες, ο ιδιοκτήτης θα πρέπει να υποβάλει για έγκριση μελέτη ηλεκτροφωτισμού της κυκλοφοριακής σύνδεσης.
7. Η πράξη έγκρισης θα εκδοθεί από το Δημοτικό συμβούλιου του Δήμου Αρταίων σύμφωνα με την αρίθμ.3638/2015 απόφαση ΣτΕ.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3852/10, N.3463/06 και την εισήγηση

**ΓΝΩΜΟΔΟΤΕΙ ΟΜΟΦΩΝΑ**

Α.- Θετικά για τη δημιουργία εισόδου-εξόδου οχημάτων επί δημοτικής οδού σε οικόπεδο ιδιοκτησίας της ΛΙΝΤΛ ΕΛΛΑΣ & ΣΙΑ ΟΕ που βρίσκεται επί της επαρχιακής οδού Άρτας-Σαλαώρας στη Δ.Ε Άρτας του Δ.Αρταίων, για την έκδοση άδειας λειτουργίας εγκατάστασης υπεραγοράς τροφίμων, όπως φαίνεται στο συνημμένο Τοπογραφικό διάγραμμα και Τεχνική Έκθεση, που αποτελεί αναπόσπαστο μέρος της παρούσας.

Β.- Η έγκριση της εισόδου-εξόδου ισχύει για μια τριετία, σε περίπτωση που παρέλθει η τριετία και δεν λειτουργήσει η εγκατάσταση απαιτείται νέα αίτηση για παράταση ισχύος. Σε περίπτωση μετατροπής του είδους της εγκατάστασης ή επέκτασης αυτής ή προσθήκης νέων εγκαταστάσεων, απαιτείται νέα αίτηση για βεβαίωση ισχύος της εγκεκριμένης εισόδου-εξόδου ή νέα έγκριση σε περίπτωση που έχουν αλλάξει οι κυκλοφοριακές συνθήκες της οδού, (παρ.1,αρθ.21 του Π.Δ 118/2006 ως σήμερα ισχύει).

Γ.- Σε περίπτωση κατασκευής εργασιών βελτίωσης ή διαπλατύνσεως της δημοτικής οδού στην περιοχή της εν λόγω σύνδεσης, ο ιδιοκτήτης υποχρεούται αναντίρρητα με δαπάνη του, να προσαρμόσει την κυκλοφοριακή σύνδεση στη νέα κατάσταση, σύμφωνα με τις υποδείξεις της αρμόδιας για την οδό Υπηρεσίας (παρ.3,αρθ.20 του Π.Δ 118/2006 ως σήμερα ισχύει).

Δ.- Η έγκριση αυτή δεν αποτελεί Άδεια Ίδρυσης ή Άδεια Λειτουργίας.

Ε.- Η Υπηρεσία η οποία θα εκδώσει στο µέλλον την άδεια λειτουργίας της υπό ίδρυση εγκατάστασης, θα πρέπει σαν απαραίτητο δικαιολογητικό να συμπεριλάβει την απαιτούμενη βεβαίωση της Υπηρεσίας µας για την καλή κατασκευή της εισόδου – εξόδου οχημάτων.(παρ.2 του άρθρου 21 του Π.∆. 118/06).

Στ.- Εφόσον η εγκατάσταση θα εργάζεται και τις νυχτερινές ώρες, ο ιδιοκτήτης θα πρέπει να υποβάλει για έγκριση μελέτη ηλεκτροφωτισμού της κυκλοφοριακής σύνδεσης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 696/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*